ཡང་སྟག་གཟིག་བས།བོན་མོ་སྟག་ཝེར་ལི་ཝེར།ཞང་ཞུང་བས།གཉའ་ཆེན་ལི་ཤུ་སྟག་རིང༌།རྒྱ་གར་བས།སློབ་དཔོན་ཞི་བ་འོད།བལ་བོད་མཚམས་སུ་མོན་བོན་ཧ་ར་ཅི་པར།བོད་སྐད་དུ་ཡེ་ཤེས་བླ་མ་སྟག་ཟ་ལི་ཝེར་ཞེས་པའོ།གདུང་རྒྱུད་བཅུ་གསུམ་ཡང་དེ་ལྟར་རོ།ཞང་ཞུང་བས།ཛཱ་མེན་གྱེར་ཆེན།རྒྱ་གར་བས།བྲམ་ཟེ་ཆེན་པོ་ར་ཧ་བ།རྒྱ་ནག་ཏུ་ཟིང་བ་མཐུ་ཆེན།བོད་སྐད་དུ་མཁས་བ་སྟོང་རྒྱུང་མཐུ་ཆེན།མཁས་པ་མི་བཞི་ཡང་དེ་ལྟར་རོ།།ཞང་ཞུང་བས།ཁོད་སྤུངས་བླ་ཆེན་དྲན་པ་ནམ་མཁའོ།རྒྱ་གར་བས།བྷེ་བ་པ་ཆང་མཐུང་ཉི་མ་གཏོད་ནན།བལ་བོད་མཚམས་སུ་ཁྱེའུ་དྲན་པའི་མདོག་ཅན།བོད་དུ་བླ་ཆེན་དྲན་པ་ནམ་མཁའ།ཞང་ཞུང་བས།གཡུང་དྲུང་མཐོང་གསལ་དང༌།གཡུང་དྲུང་མཐོང་སྒྲོལ་གཉིས།རྒྱ་གར་བས།ཚེ་དབང་མུ་ལ་སྒྲོན་གསལ་དང༌།དབང་ལྡན་པདྨ་དོན་གསལ་གཉིས།བོད་སྐད་དུ།བླ་མ་ཚེ་དབང་རིག་འཛིན་དང༌།གུ་རུ་པདྨ་འབྱུང་གནས་དང༌།དེ་ལྟར་དུ་སྟག་གཟིག་ཡུལ་དུ་དགྲ་བཅོམ་བརྒྱད་ཅུ།ཞང་ཞུང་བས།སེམས་དཔའ་བརྒྱད་ཅུ།རྒྱ་གར་བས།གྲུབ་ཆེན་བརྒྱད་ཅུ།བོད་སྐད་དུ།རིག་འཛིན་བརྒྱད་ཅུ།དེ་རྣམས་ངོ་བོ་གཅིག་ལ་རྫུ་འཕྲུལ་དུ་མར་སྣང་བའོ།ད་ནི་མེད་ཁམས་ཀྱི་རྒྱུ་མ་རིག་པས་བྱས་པས།གདུལ་བྱ་ལ་ཡང་མི་འདྲ་བ་མེད་དེ།བདུད་ཀྱི་གཙོ་བོ་མུན་པ་ཟེར་ལྡན་ནི།ཕྱིའི་དུས་སུ་འོད་རླུང་ནག་པོ།ནང་གི་དུས་སུ་སྤྱི་བདུད་ནག་པོ།གསང་བའི་དུས་སུ་ཨ་བ་གླང་མགོརྒྱ་གར་བས།གཤིན་རྗེ་ཆོས་རྒྱལ།གཤེན་རབ་ལ་འགྲན་དུས་ཁྱབ་པ་ལག་རིང༌།ཤག་ཐུབ་ལ་འགྲན་དུས་ང་མན་ཆོས་པོ།ཞང་ཞུང་བས།མ་ཏིང་ཁ་ཆེ།རྒྱ་གར་བས།མ་ཊྭཾ་རུ་ཊ་ཟེར་རོ།ཞང་ཞུང་བས།མཐའ་གཉིས་འཛིན་པའི་མུ་སྟེགས།རྒྱ་གར་བས།ལོག་པ་སྡེ་གཉིས་ཀྱི་མུ་སྟེགས།གཤེན་རབ་ལ་འགྲན་དུས་མུ་སྟེགས་ཀུན་ལ་རྒྱུ་བའི་སྲས་ལ་བ་ཅན།ཤྭག་ཐུབ་ལ་འགྲན་དུས་མུ་སྟེགས་རྒྱལ་འཕེལ་བ་ལ་ཅན།ཡང་ན་དགེ་བ་ལ་བར་དུ་གཅོད་པ་ཐམས་ཅད་བདུད་ཡིན་ལ།ཐར་བའི་ལས་ལ་ཀེགས་བྱེད་པ་ཐམས་ཅད་མུ་སྟེགས་པའོ།དེ་ལྟ་བུ་འདུལ་བའི་གཉེན་པོ་བོན་དང་ཆོས་ཞེས་བྱ་བ་བསྟན་པའི་སྟོན་པ་ནི།ཞང་ཞུང་བས།སྔ་རབས་འདས་པའི་སྟོན་པ་གཏོ་རྒྱལ་ཡེ་མཁྱེན།ད་ལྟ་བཞུགས་པའི་སྟོན་པ་གཤེན་རབ་མི་བོ།སླད་ནས་འབྱོན་པའི་སྟོན་པ་ཐང་མ་མེ་སྒྲོན་ཡིན་ནོ།རྒྱ་གར་བས།སྔ་རབས་འདས་བའི་སངས་རྒྱས་མར་མེ་མཛད།ད་ལྟ་བཞུགས་བའི་སངས་རྒྱས་རྒྱལ་བ་ཤཀྱ་ཐུབ་པ།ཕྱི་རབས་འབྱོན་བའི་སངས་རྒྱས་བྱམས་མགོན་ཆོས་ཀྱི་རྒྱལ་པོ་ཞེས་བྱའོ།།ཞང་ཞུང་བས།གེ་ཁོད་དབང་རྒྱལ།རྒྱ་གར་བས།གཤིན་རྗེ་གཤེད་མར་ཞེས་སོ།ཞང་ཞུང་བས།ཕུར་ནག་འབྲུག་གསས་ཆེམ་པ།རྒྱ་གར་བས།ཕུར་བ་རྡོ་རྗེ་གཞོན་ནུ་ཞེས་སོ།།ཞང་ཞུང་བས།ཁྲོ་རྒྱལ་རཀྵ་སྤྱི་འདུལ།རྒྱ་གར་བས།རྟ་འགྲིན་གར་གྱི་དབང་ཕྱུག་ཅེས་བྱའོ།